Nog snaakser is dat die Afrikaners ’n heelwat groter persentasie Khoi-San-bloed het as die swart immigrante uit Sentraal-Afrika. Prof. Floors van Jaarsveld het in die 1980’s ’n studie gedoen oor al die troues met “Maria van de Kaap” en ander Van de Kaaps in die Afrikaner-stamfamilies en ’n persentasie van sowat 6% Khoi-San in die Afrikaners bereken. Die Tukkies het hom geteer-en-veer – so asof dit sy skuld was! Dit beteken die Afrikaners het geneties meer oerinwoner-status as die swart stamme.
’n Ander amusante gedagte is om die hele wêreld se grondbesit weer rassisties reg te stel. In die VSA en Australië sal die grond dan onderskeidelik aan die Indiane en die Aborigines behoort, maar in Suid-Amerika, waar die Spanjaarde nie apartheid beoefen het nie, sal ’n persentasie van jou grond moet weggevat word volgens jou persentasie Spaanse bloed.
Die Europeërs het die enigste beduidende persentasie Neanderdal-gene (die uitgestorwe oerbesitters), maar op ’n subras-vlak bly hulle nie waar hulle moet nie. Ná die val van die Romeinse Ryk het ’n malle migrasie begin, waar een stam weggetrek en ’n ander weer in sy gebied ingetrek het totdat feitlik niemand beland het waar hy begin het nie. As dit reggestel moet word, kry die Duitsers dalk Roemenië en die Roemeniërs Frankryk.
Op ’n ernstiger noot stem die meeste Suid-Afrikaners seker saam dat die swart bevolking in die onlangse verlede onregverdiglik grondbesit ontsê is. Maar om ’n rassistiese onreg te wil regstel met ’n omgekeerd rassistiese onreg is sekerlik nie die intelligentste oplossing nie. Die verlede het ’n manier om nie te wil verander nie, maar aan die toekoms kan ’n mens wel deeglik verander. En dit kan positief geskied.
As ekoloog het ek nog altyd gedink grondbesit is op ’n manier so laf soos om ’n stuk atmosfeer te wil besit. Gebruiksreg, ja, maar besit? Ons leen selfs die vruggebruik van al ons nageslagte!
Die volmaakte saamneem-nagereg. Ons het dié klassieke Italiaanse laag-op-laag-gereg ’n bietjie aangepas en in flesse berei sodat ’n mens dit maklik saam kan neem vir ’n piekniek.
Klits die eierwitte in ’n skoon bak tot styf. Voeg ’n lepel vol van die geklitste eierwitte by die eiergeelmengsel en roer deur. Voeg die res van die eierwitte by en vou sagkens deur.
Smeer versigtig ’n laag van die mascarpone-mengsel bo-oor en skep ’n paar eetlepels van die karamel oor. Herhaal met die res van die bestanddele en eindig met ’n laag van die mascarpone-mengsel.
Bestuif met ’n bietjie kakaopoeier en garneer met die vingerkoekies wat jy eenkant gehou het. Verkoel 2 uur in die koelkas voor jy dit voorsit.